ແຂວງ ເຫງ້ອານ: ຈັດຕັ້ງພິທີໄວ້ອາໄລ ແລະປົງອັດຖິທະຫານອາສາສະໝັກ ແລະຊ່ຽວຊານຫວຽດນາມ ທີ່ເສຍສະຫຼະຊີວິດຢູ່ ລາວ
ກປ.ອອນໄລ - ຕອນເຊົ້າວັນທີ 13 ພຶດສະພາ 2018, ອົງຄະນະພັກ, ອໍານາດການປົກຄອງ, ປະຊາຊົນ ແລະກໍາລັງປະກອບອາວຸດ ເມືອງ ງິລົກ ໄດ້ຈັດຕັ້ງພິທີຮັບເອົາອັດຖິນັກຮົບເສຍສະຫຼະຊີວິດເພື່ອຊາດ ແມ່ນທະຫານອາສາສະໝັກ ແລະຊ່ຽວຊານ ຫວຽດນາມ 98 ອັດຖິທີ່ເສຍສະຫຼະຊີວິດຢູ່ລາວ ຢ່າງສົມກຽດກັບເມືອປົງສົບທີ່ສຸສານນັກຮົບເສຍສະຫຼະຊີວິດເພື່ອຊາດຢູ່ບ້ານເກີດເມືອງນອນ.
ພໍ່ແມ່ປະຊາຊົນ, ສະມາຊິກຊາວໜຸ່ມ, ນັກຮຽນ, ນັກສຶກສາເປັນຈໍານວນຫຼວງຫຼາຍ ໄດ້ມີໜ້າຢູ່ສອງເບື້ອງເສັ້ນທາງ ແລະເຂດສຸສານມືຖືທຸງຊາດ, ດອກໄມ້ ເພື່ອຕ້ອນຮັບບັນດານັກຮົບວິລະຊົນທີ່ໄດ້ເສຍສະຫຼະຊີວິດເພື່ອຊາດກັບຄືນບ້ານເກີດເມືອງນອນ. ຢູ່ສຸສານນັກຮົບເສຍສະຫຼະຊີວິດເພື່ອຊາດ ເມືອງ ງິລົກ, ຄະນະປະຕິບັດງານພິເສດຂອງລັດຖະບານລາວ, ການນໍາ 3 ແຂວງ ຊຽງຂວາງ, ວຽງຈັນ, ໄຊສົມບຸນ ແຫ່ງ ສປປ ລາວ ພ້ອມກັບການນໍາແຂວງ ເຫງ້ອານ, ເມືອງ ງິລົກ ໄດ້ຖະຫວາຍທູບທຽນ, ດອກໄມ້ລາຍງານເຖິງດວງວິນຍານປະທານໂຮ່ຈິມິນ ແລະບັນດານັກຮົບວິລະຊົນທີ່ເສຍສະຫຼະຊີວິດເພື່ອຊາດກ່ຽວກັບວຽກງານຊອກຫາ, ຂຸດຄົ້ນ ແລະນຳເອົາອັດຖິນັກຮົບເສຍສະຫຼະຊີວິດເພື່ອຊາດແມ່ນທະຫານອາສາສະໝັກ ແລະຊ່ຽວຊານ ຫວຽດນາມ 98 ອັດຖິທີ່ເສຍສະຫຼະຊີວິດຢູ່ ລາວ ກັບເມືອປະເທດໃນລະດູແລ້ງ 2017-2018.
ແປໂດຍ: ເກື່ອງດັ້ງ